Den 24. februar 1943 ble tilsammen 158 jødiske fanger overført fra Bredtveit og Grini til «Gotenland», som lå i Oslo havn. Av disse var 71 voksne kvinner, 63 voksne menn og 24 barn født i 1924 eller senere. Lastingen tok hele dagen, slik at skipet først forlot Oslo morgenen etter klokken fem. Gestapo-offiseren Klaus Grossmann ledet den tyske vaktstyrken ombord på «Gotenland» under transporten.